Tamiḍrant n useḍru, temmal-d tudert n tsekla deg unagraw n timawit. Aseḍru, d tignatin akk ideg yettili uḍris aseklan (adeg d wakud), rnu ɣer-sent iferdisen yeqqnen ɣer umennay ( d argaz neɣ d tameṭṭut ? D amussnaw n tɣawsa neɣ d ameḥfaḍ kan ? d yimsefliden d wamek (taɣra) i d-yettwanna uḍris (s ccna, s cḍeḥ, s wallalen n lmusiqa, atg.). Aseḍru ur d-immal ara kan ayen yettilin berra n uḍris ; d tamiḍrant yesan azal ula deg yiferdisen iḍisanen . S useḍru, yettili uḍris yennekmal, acku anamek di tsekla timawit yeqqen ɣer yimeslayen d tefyar n uḍris, ɣer taɣect d unya n tmenna d tenfalit n tfekka n umennay (abeɛda udem-is d yifassenis). Tin yernan ɣer-s ittekki useḍru di tbadut n tewsatin d uṣennef n yiḍrisen n tsekla di timawit.((M.A), 2015, p. 39) 2.1.3 Tazamulit